Fyrsta gangan í fjallgönguáskorun Fjallafélagsins þetta árið er á Helgafell í Hafnarfirði ( 338 m.y.s. ) . Allir eru velkomnir og ekki síst þeir sem enn eru að gera upp hug sinn hvort þeir ætli að vera með . Ekki er þörf á að skrá sig . Nánar um gönguna : Hefst kl. 18 miðvikudaginn 20. janúar við Kaldársel Gangan tekur um 2 klst. og er hækkun í kringum 290 metrar Nauðsynlegt er að taka höfuðljós með í gönguna Fylgist með veðurspá og klæðið ykkur eftir veðri . Það er alltaf möguleiki á einhverri hálku og því er gott að hafa hálkugadda eða brodda meðferðis . Slíkur búnaður er nauðsynlegur í sumum vetrargöngum . Einnig koma göngustafirnir sér alltaf vel og mælum við hiklaust með að nota þá . Akstursleið : Frá Reykjavík er ekið Reykjanesbraut til Hafnarfjarðar . Akið sem leið liggur framhjá N1 bensínstöð við hringtorg ( við Lækjarskóla / Lækjargötu ) . Beygt til hægri af Reykjanesbraut ( upp að kirkjugarðinum ) og aftur til hægri og er maður þá kominn á Kaldárselsveg . Beint áfram í gegnum hringtorg ( við Áslandshverfið ) og áfram sem leið liggur framhjá hesthúsahverfinu og til Kaldársels ( rúmlega 5 km akstur frá hringtorginu að Kaldárseli ) . Takið með nesti og auðvitað góða skapið : - ) Ef einhverjar spurningar vakna er hægt senda okkur tölvupóst á fjallafelagid@fjallafelagid.is eða hringja í síma 666 7210 .